IZVOD IZ ZAPISNIKA

sa VIII. sjednice Školskog odbora Osnovne škole Zlatar Bistrica

održane 27.12.2021.g.

Prisutni: Jasenka Kuljak, Ivan Kuntić, Mateja Trčak, Željko Špoljar, Danijela Čiček Haban

Odsutni: Marina Dinjar, Davor Sugnetić, (ispričali se)

Ostali prisutni: Jasna Kokot Pelko, ravnateljica, Natalija Jug, tajnica

Predsjednica pozdravlja prisutne, konstatira kvorum i predlaže sljedeći dnevni red:

1. Prihvaćanje zapisnika sa VII. sjednice Školskoga odbora
2. Raspisivanje natječaja za imenovanje ravnatelja/ice Osnovne škole Zlatar Bistrica
3. Suglasnost za zapošljavanje učitelja/ice matematike
4. Suglasnost za zapošljavanje učitelja/ice hrvatskog jezika
5. Odluka o kriterijima određivanja ciljnih skupina (najpotrebitijih učenika) uključenih u projekt Zalogajček 6
6. Najam školske sportske dvorane
7. Donošenje Financijskog plana za 2022. godinu
8. Donošenje Plana nabave za 2022. godinu
9. Razno

**Ad 1.) Prihvaćanje zapisnika sa VII. sjednice Školskoga odbora**

Predsjednica je pročitala zapisnik s prethodne sjednice. Zapisnik je jednoglasno usvojen.

**Ad 2.) Raspisivanje natječaja za imenovanje ravnatelja/ice Osnovne škole Zlatar Bistrica**

Predsjednica Školskog odbora Osnovne škole Zlatar Bistrica upoznaje članove Školskog odbora s odredbom Statuta Osnovne škole Zlatar Bistrica kojom je određeno da se natječaj za imenovanje ravnatelja/ice Osnovne škole Zlatar Bistrica treba raspisati najmanje 60 dana prije isteka mandata aktualnog ravnatelja/ice Škole. Natječaj je potrebno objaviti u Narodnim novinama i mrežnim stranicama Osnovne škole Zlatar Bistrica sukladno odredbama Statuta Osnovne škole Zlatar Bistrica.

Jednoglasno s pet (5) glasova za usvojena je Odluka o raspisivanju natječaja za ravnatelja/ice Osnovne škole Zlatar Bistrica i raspisivanje Natječaja za imenovanje ravnatelja/ice Osnovne škole Zlatar Bistrica.

Natječaj će biti raspisan 29.12.2021. godine do 7.1.2022. godine.

**Ad 3.) Suglasnost za zapošljavanje učitelja/ice matematike**

Ravnateljica je upoznala prisutne s raspisanim natječajima za radno mjesto učitelj/ica matematike, 1 izvršitelj/ica, nepuno radno vrijeme (16 sati ukupno tjedno), neodređeno, objavljenog 7. prosinca 2021. g. na mrežnim stranicama i oglasnim pločama HZZ-a te mrežnoj i Oglasnoj ploči Škole pristigle su ukupno 2 zamolbe za radno mjesto učitelj/ica matematike.

Nakon provedenog natječajnog postupka ravnateljica predlaže sklapanje Ugovora o radu s 27.12.2021. godine za radno mjesto učitelj/ica matematike s Kristinom Zubić, sveučilišna prvostupnica edukacije matematike na nepuno (16 sati ukupno tjedno), neodređeno.

Članovi Školskog odbora jednoglasno su dali suglasnost za zapošljavanje Kristine Zubić, sveučilišne prvostupnice edukacije matematike na nepuno (16 sati ukupno tjedno), neodređeno.

**Ad 4.) Suglasnost za zapošljavanje učitelja/ice hrvatskog jezika**

Ravnateljica je upoznala prisutne s raspisanim natječajima za radno mjesto učitelj/ica hrvatskog jezika, 1 izvršitelj/ica, nepuno radno vrijeme (24 sata ukupno tjedno), neodređeno, objavljenog 7. prosinca 2021. g. na mrežnim stranicama i oglasnim pločama HZZ-a te mrežnoj i Oglasnoj ploči Škole pristigle je ukupno 7 zamolbi za radno mjesto učitelj/ica hrvatskog jezika.

Nakon provedenog natječajnog postupka ravnateljica predlaže sklapanje Ugovora o radu s 27.12.2021. godine za radno mjesto učitelj/ica hrvatskog jezika s Martom Hajster, magistra edukacije hrvatskoga jezika i književnosti i magistra portugalskog jezika i književnosti na nepuno (24 sata ukupno tjedno), neodređeno.

Članovi Školskog odbora jednoglasno su dali suglasnost za zapošljavanje Marte Hajster, magistra edukacije hrvatskoga jezika i književnosti i magistra portugalskog jezika i književnosti na nepuno (24 sata ukupno tjedno), neodređeno.

**Ad 5.) Odluka o kriterijima određivanja ciljnih skupina (najpotrebitijih učenika) uključenih u projekt Zalogajček 6**

Ravnateljica je upoznala prisutne s jedinim obveznim kriterijem koji je Ministarstvo rada, mirovinskog sustava, obitelji i socijalne politike propisalo za uključivanje učenika u projekt Zalogajček, a to je dječji doplatak. Krapinsko – zagorska županija je našoj Školi odobrila uključivanje 23 učenika u projekt.

Obzirom da ima puno više učenika od 23 odobrena koji su korisnici dječjeg doplatka Škola je morala propisati dodatne kriteriji, a to su jednoroditeljske obitelji i djeca iz višečlanih obitelji prema preporuci Osnivača.

Članovi Školskog odbora jednoglasno su donijeli Odluku o kriterijima određivanja ciljnih skupina (najpotrebitijih učenika) uključenih u projekt Zalogajček 6.

**Ad 6.) Najam školske sportske dvorane**

Predsjednica Školskog odbora podsjetila je prisutne na prethodnu Odluku Školskog odbora kojom su temeljem zamolbe NK Ivančica i DND Naša djeca za povlaštenim terminima oni odobreni do 31.12.2021. obzirom da to uskoro ističe potrebno je donijeti novu odluku.

Nakon kraće rasprave članovi Školskog odbora donijeli su jednoglasno odluku kojom se odobravaju tri povlaštena termina za NK Ivančica i DND Naša djeca do 31.3.2022.

**Ad 7.) Donošenje Financijskog plana za 2022. godinu**

Ravnateljica je pojasnila Financijski plan za 2022. g. koji su članovi dobili elektronskom poštom.

Članovi Školskog odbora jednoglasno su donijeli Financijski plan za 2022. g.

**Ad 8.) Donošenje Plana nabave za 2022. godinu**

Ravnateljica je pojasnila Plan nabave za 2022. g. koji su članovi dobili elektronskom poštom.

Članovi Školskog odbora jednoglasno su donijeli Plan nabave za 2022. g.

**Ad 9.) Razno**

Daljnjih pitanja i prijedloga nije bilo.

Sjednica ŠO završena je u 16.40 sat.

Zapisničarka Predsjednica ŠO

Natalija Jug Jasenka Kuljak